Lencana Tiga Perkhidmatan Angkatan Tentera British
**Jawatankuasa Ketua Turus (CSC)** terdiri daripada anggota tentera paling kanan dalam Angkatan Tentera British yang memberi nasihat mengenai hal ehwal ketenteraan dan persiapan serta menjalankan operasi ketenteraan. Jawatankuasa ini terdiri daripada Ketua Turus Pertahanan yang merupakan pengerusi dan ketua profesional angkatan bersenjata, Naib Ketua Turus Pertahanan, yang merupakan naib pengerusi dan timbalan ketua profesional angkatan tentera. Jawatankuasa juga terdiri daripada ketua-ketua profesional setiap cabang perkhidmatan angkatan tentera: iaitu First Sea Lord dan Ketua Turus Tentera Laut, Ketua Turus Am Darat dan Ketua Turus Udara.

Sejarah
-------

Jawatankuasa Ketua Turus pada awalnya ditubuhkan sebagai jawatankuasa kecil dalam Jawatankuasa Pertahanan Imperial (CID) pada tahun 1923. Ia kekal begitu sehingga pemansuhan CID selepas meletusnya Perang Dunia II pada tahun 1939. Komposisi awal jawatankuasa itu adalah ketua-ketua profesional tiga cabang tentera, iaitu First Sea Lord, Ketua Turus Am Imperial dan Ketua Turus Udara. Setiap ketua cabang perkhidmatan bergilir-gilir menjadi pengerusi jawatankuasa.

Winston Churchill bersama Ketua-Ketua Stafnya.
Semasa Perang Dunia Kedua jawatankuasa ini adalah sebuah jawatankuasa kecil dalam Kabinet Perang, dan sebagai tambahan kepada tiga ketua perkhidmatan, ia mempunyai seorang lagi anggota tambahan, iaitu Jeneral Sir Hastings Ismay, yang bertindak sebagai setiausahanya. Jawatankuasa kecil dalam Jawatankuasa Ketua Turus juga dibentuk, termasuk Staf Perancangan Bersama dan Jawatankuasa Perisikan Bersama. Jawatankuasa Ketua Turus bertanggungjawab bagi keseluruhan pelaksanaan usaha perang Angkatan Tentera British. Apabila urusan-urusan yang memerlukan keputusan bersama Inggeris-Amerika, anggota Jawatankuasa Ketua Turus membentuk sebahagian daripada Ketua Turus Gabungan, mesyuarat bersama dengan rakan sejawatan Amerika mereka, iaitu Ketua Turus Bersama. Ketua Turus Gabungan berpangkalan di Washington, oleh sebab itu kebanyakan masa pertemuan Ketua-Ketua Turus diwakili oleh Misi Staf Bersama British.

Jen. Sir Nicholas Carter, Ketua Turus Pertahanan (Pengerusi) terkini.
Berikutan Perang Dunia II, Jawatankuasa Ketua Turus telah dipindahkan ke Kementerian Pertahanan.

Pada tahun 1955 Kerajaan memutuskan untuk mewujudkan jawatan Pengerusi Jawatankuasa Ketua Turus. Jawatan itu diwujudkan pada 1 Januari 1956 dan satu-satunya penyandang adalah Marsyal Tentera Udara Diraja Sir William Dickson yang berkhidmat sehingga 1 Januari 1959 apabila beliau menjadi Ketua Turus Pertahanan pertama.  CDS kekal sebagai pengerusi jawatankuasa dan juga diiktiraf sebagai ketua profesional Angkatan Tentera British. Pada tahun 1964, jawatan Ketua Turus Am Imperial telah dihentikan dan Tentera Darat kemudiannya dipimpin oleh Ketua Turus Am. Semenjak itu, satu-satunya perubahan besar ialah pelantikan Naib Ketua Turus Pertahanan yang bertindak sebagai timbalan kepada CDS dan kemasukan Panglima Angkatan Bersama ke dalam jawatankuasa.

Keanggotaan
-----------

**Keanggotaan terkini Jawatankuasa Ketua Turus:**

| Jawatan | Penyandang | Menyandang sejak | Cabang tentera |
| --- | --- | --- | --- |
| Ketua Turus Pertahanan (Pengerusi) | Jeneral Sir Nick Carter | Jun 2018 | Bendera Tentera Darat United Kingdom Tentera Darat Britain |
| Naib Ketua Turus Pertahanan | Laksamana Timothy Fraser | Mei 2019 | Bendera tentera laut United Kingdom Tentera Laut Diraja |
| First Sea Lord dan Ketua Turus Tentera Laut | Laksamana Tony Radakin | Jun 2019 | Bendera tentera laut United Kingdom Tentera Laut Diraja |
| Ketua Turus Am | Jeneral Sir Mark Carleton-Smith | Jun 2018 | Bendera Tentera Darat United Kingdom Tentera Darat Britain |
| Ketua Turus Udara | Ketua Marsyal Udara Mike Wigston | Julai 2019 | Bendera Tentera Udara Diraja Tentera Udara Diraja |
| Panglima Markas Angkatan Bersama | Jeneral Patrick Sanders | Mei 2019 | Bendera Tentera Darat United Kingdom Tentera Darat Britain |

Peranan
-------

Peranan Jawatankuasa adalah menyediakan nasihat mengenai hal ehwal ketenteraan dan persiapan serta pelaksanaan operasi tentera.

Lihat juga
----------

* Majlis Pertahanan United Kingdom
* Lembaga Admiralti
* Lembaga Tentera Darat
* Lembaga Tentera Udara

Rujukan
-------

1. ↑  Defence (Administrative responsibilities)
2. ↑  Marshal of the RAF Sir William Dickson
3. ↑  US/UK combined Chiefs of Staff Committee meet as a group for the first time since 1948 (photo includes, from left, Joint Forces Commander, First Sea Lord, Chief of the General Staff, Chief of the Air Staff, Chief of the Defence Staff and, fourth from the right, Vice-Chief of the Defence Staff)
4. ↑  The Management of Defence

Pautan luar
-----------

* Ministry of Defence - Chiefs of Staff

  


| * l
* b
* s
Kementerian Pertahanan United Kingdom |
| --- |
| Ibupejabat: Bangunan Utama, Istana Whitehall |
| Angkatan Tentera | 
* United Kingdom Perkhidmatan Laut (Tentera Laut Diraja) (Marin Diraja)
* Tentera Darat
* Tentera Udara Diraja

 |
| Majlis Pertahanan | 

|  |  |
| --- | --- |
| Politik | 
* Setiausaha Negara bagi Pertahanan
* Menteri bagi Angkatan Tentera
* Setiausaha Rendah Parlimen dan Menteri bagi Kelengkapan, Sokongan dan Teknologi Pertahanan
* Menteri bagi Strategi Keselamatan Antarabangsa
* Setiausaha Rendah Parlimen bagi Pertahanan dan Menteri Hal-Ehwal Veteran

 |
| Ketenteraan | 
* Ketua Turus Pertahanan
* Naib Ketua Turus Pertahanan
* Ketua Turus Laut dan First Sea Lord
* Ketua Turus Am
* Ketua Turus Udara
* Panglima Markas Strategik

 |
| Perkhidmatan Awam | 
* Setiausaha Tetap Rendah Pertahanan
* Setiausaha Tetap Rendah Kedua
* Ketua Penasihat Saintifik
* Ketua Material Pertahanan
* Ketua Pengarah Kewangan

 |

 |
| Lembaga tentera | 
* Lembaga Admiralti (Lembaga Tentera Laut)
* Lembaga Tentera Darat
* Lembaga Tentera Udara

 |
| Organisasi sokongan | 
* Defence Business Services
* Defence Equipment and Support
* Defence Infrastructure Organisation

 |
| Agensi eksekutif | 
* Defence Science and Technology Laboratory
* Defence Support Group
* United Kingdom Hydrographic Office

 |
| Badan awam bukan jabatan | 
* National Army Museum
* National Museum of the Royal Navy
* Royal Air Force Museum

 |
| Kategori **Category** |